
OLAINES NOVADA PAŠVALDĪBAS DOME 
Zemgales iela 33, Olaine, Olaines novads, LV-2114, tālrunis 20178620, 22318183
E-pasts: pasts@olaine.lv, www.olaine.lv

DOMES SĒDES PROTOKOLA PIELIKUMS

Olainē
2026.gada 29.jūlijā   
      







Nr.7
28.p.

Par dzīvokļa īpašuma Parka ielā 14-48 (Olainē)
dāvinājumu Olaines novada pašvaldībai

Tiek dots vārds: Dmitrijam Ivanovam

Olaines novada pašvaldībā 2026.gada 2.jūlijā saņemts G N, personas   kods_, deklarētā dzīvesvieta_, iesniegums (reģ. Nr. ONP/1.1./26/4565-SD) ar lūgumu pieņemt no G N (_ gadi) dāvinājumu – dzīvokļa īpašumu Parka ielā 14-48, Olainē, Olaines novadā, kā arī nodrošināt iesniedzēju ar pastāvīgu uzturēšanos pašvaldības aģentūras “Olaines sociālais dienests” sociālās aprūpes centrā līdz viņas mūža galam.
Izvērtējot saņemto iesniegumu, pašvaldības rīcībā esošo informāciju, konstatēts: 
G N lūdz pašvaldību pieņemt dzīvokļa Parka ielā 14-48, Olainē, Olaines novadā, dāvinājumu un nodrošināt viņu ar pastāvīgu uzturēšanos pašvaldības aģentūras “Olaines sociālais dienests” sociālās aprūpes centrā līdz viņas mūža galam.

Dzīvokļa Parka ielā 14-48, Olainē, Olaines novadā,  [..] Īpašnieks: G N, personas kods_. [..].

Dzīvokļa sastāvs - dzīvoklis Nr. 48 - 41.30 kv.m platībā un pie dzīvokļa īpašuma piederošā kopīpašuma mājas domājamā daļa  - 413/25849.

Dzīvokļa universālā kadastrālā vērtība sastāda EUR 27526.00
Ar Olaines novada pašvaldības domes 2026.gada 29.jūlija sēdes lēmumu “Par G N uzņemšanu Olaines novada pašvaldības aģentūras “Olaines sociālais dienests” sociālās aprūpes centrā” nolemts uzņemt G N, personas kods_, ilgstošas sociālās aprūpes un sociālās rehabilitācijas pakalpojuma saņemšanai Olaines novada pašvaldības aģentūras “Olaines sociālais dienests” sociālās aprūpes centrā uz pastāvīgu laiku.

Saskaņā ar:

Pašvaldību likuma:  

10.panta pirmās daļas 17.punktu, dome ir tiesīga izlemt ikvienu pašvaldības kompetences jautājumu. Tikai domes kompetencē ir noteikt kārtību, kādā veicami darījumi ar pašvaldības kustamo mantu, kā arī kārtību, kādā notiek dāvinājumu un novēlējumu pieņemšana un pārzināšana, aizdevumu, aizņēmumu un citu saistību uzņemšanās pašvaldības vārdā, ievērojot likumā noteikto;
73.panta trešo daļu, pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu;
 likuma “Civillikums. Ceturtā daļa. SAISTĪBU TIESĪBAS”:

1912.pantu, dāvinājums ir tiesisks darījums, ar kuru kāds aiz devības piešķir otram bez atlīdzības kādu mantisku vērtību;

 1915.pantu, dāvinājuma līgums ir konsensuāls līgums, tā noslēgšanai pietiek ar apdāvināmā piekrišanu pieņemt dāvinājumu;

Publiskas personas finanšu līdzekļu un mantas izšķērdēšanas novēršanas likuma:

3.panta pirmo daļu, Publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir:

1) rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu;

3) manta iegūstama īpašumā vai lietošanā par iespējami zemāku cenu.

Olaines novada pašvaldības dome secina:

1. Saskaņā ar Olaines novada domes 2015.gada 22.jūlija nolikuma Nr.8 “Nolikums par finanšu līdzekļu vai mantas dāvinājumu (ziedojumu) pieņemšanu un izlietošanu” 7.punktu, gadījumos, kad dāvinājuma (ziedojuma) summa pārsniedz 3000 EUR (trīs tūkstoši euro), nepieciešams domes lēmums dāvinājuma (ziedojuma) pieņemšanai.
2. Dzīvokļa īpašuma - Parka ielā 14-48, Olainē, Olaines novadā, īpašuma tiesības ierakstītas Rīgas rajona tiesas Olaines pilsētas zemesgrāmatas nodalījumā                    Nr. 174 48, kadastra numurs: 80099000200. Nekāda rakstura aizliegumi vai apgrūtinājumi nav ierakstīti.

3. G N nesastāv laulībā.

4. Nekustamā īpašuma nodokļa parāda par dzīvokļa īpašumu Parka ielā 14-48, Olainē, Olaines novadā, nav.
5. Dzīvokļa īpašuma Parka ielā 14-48, Olainē, Olaines novadā (kadastra numurs 80099000200) universālā kadastrālā vērtība sastāda EUR 27526.00 (tai skaitā - dzīvokļa īpašumā ietilpstošās telpu grupas kadastrālā vērtība - EUR 24198.00, pie dzīvokļa īpašuma piederošo būvju domājamā daļa - EUR 3328.00).
6. Pieņemot dzīvokļa īpašuma Parka ielā 14-48, Olainē, Olaines novadā (kadastra numurs 80099000200) dāvinājumu, pašvaldība nodrošina G N ar normatīvajos aktos noteikto sociālo pakalpojumu un sociālo palīdzību Olaines novada pašvaldības aģentūras “Olaines sociālais dienests” sociālās aprūpes centrā līdz personas mūža galam.
7. Dāvinātāja pilnvaro pašvaldību iesniegt un saņemt dokumentus Rīgas rajona tiesas zemesgrāmatu nodaļā gan dāvinātāja, gan Olaines novada pašvaldības vārdā un apmaksāt ar dāvinājumu saistītos izdevumus.

Ņemot vērā iepriekš minēto, Olaines novada domes 2015.gada 22.jūlija nolikuma Nr.8 “Nolikums par finanšu līdzekļu vai mantas dāvinājumu (ziedojumu) pieņemšanu un izlietošanu” 7.punktu, Sociālo, izglītības un kultūras jautājumu komitejas 2026.gada 15.jūlija sēdes protokolu Nr.7 un, pamatojoties uz Pašvaldību likuma 10.panta pirmās daļas 17.punktu un 73.panta trešo daļu, likuma “Civillikums. Ceturtā daļa. SAISTĪBU TIESĪBAS” 1912. un 1915.pantu, Publiskas personas finanšu līdzekļu un mantas izšķērdēšanas novēršanas likuma 3.panta pirmās daļas 3.punktu, atklāti balsojot ar 10 balsīm par – A.Bergs, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, J.Precinieks, M.Vanags, pret nav, atturas nav, dome nolemj:

1. Pieņemt no G N, personas kods_, dāvinājumu – dzīvokļa īpašumu Parka ielā 14-48, Olainē, Olaines novadā (kadastra numurs 80099000200) (vienistabas dzīvoklis 41.30 kv.m platībā un pie dzīvokļa īpašuma piederošā kopīpašuma mājas domājamā daļa - 413/25849) ar visām tiesībām un pienākumiem, kas saistīti ar šo dzīvokļa īpašumu un attiecas uz to.

2. Uzdot Olaines novada pašvaldības:

2.1.  izpilddirektoram parakstīt dāvinājuma līgumu ar G N;
2.2.  aģentūrai “Olaines sociālais dienests” nodrošināt G N vienpusēja nostiprinājuma lūguma zemesgrāmatai sagatavošanu pie zvērināta notāra (nostiprinājuma lūgumu zemesgrāmatai  iesniegt Īpašuma un juridiskajā nodaļā);

2.3.  Finanšu un grāmatvedības nodaļai:

2.3.1.  nodrošināt pieņemtā dāvinājuma - dzīvokļa īpašuma Parka ielā 14-48, Olainē, Olaines novadā (kadastra numurs 80099000200) grāmatvedības uzskaiti atbilstoši Latvijas Republikas normatīvajos aktos noteiktajai kārtībai, kura attiecināma uz nodoto dāvinājumu (mantisku vērtību, iekļaujot pašvaldības uzskaitē);

2.3.2.  apmaksāt valsts un zemesgrāmatas nodevas un lēmuma 2.2.apakšpunktā noteiktos zvērināta notāra pakalpojuma izdevumus;

2.4. Īpašuma un juridiskajai nodaļai nodrošināt dzīvokļa īpašuma Parka ielā 14-48, Olainē, Olaines novadā (kadastra numurs 80099000200) ierakstīšanu Rīgas rajona tiesas Olaines pilsētas zemesgrāmatas nodaļā uz Olaines novada pašvaldības vārda.
3. Nodot dzīvokļa īpašumu Parka ielā 14-48, Olainē, Olaines novadā (kadastra numurs 80099000200) apsaimniekošanā un pārvaldīšanā AS “Olaines ūdens un siltums” (reģistrācijas Nr. 50003182001).

Lēmuma pilns teksts nav publiski pieejams, jo satur ierobežotas pieejamības informāciju par fizisko personu, kas aizsargāta saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). 

Saskaņā ar Informācijas atklātības likuma 5.panta otrās daļas 4.punktu, lēmumā norādītie personas dati uzskatāmi par ierobežotas pieejamības informāciju.

Sēdes vadītājs








A.Bergs

